CELEX: 32021D1435
Language: mt
Date: 2021-08-26 00:00:00
Title: Deċiżjoni tal-Kumitat Politiku u ta’ Sigurtà (PESK) 2021/1435 tas-26 ta’ Awwissu 2021 dwar il-ħatra tal-Kmandant tal-Forza tal-Missjoni ta’ Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) u li tħassar id-Deċiżjoni (PESK) 2020/1250 (EUTM RCA/1/2021)

3.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 312/1
               
            
         DEĊIŻJONI TAL-KUMITAT POLITIKU U TA’ SIGURTÀ (PESK) 2021/1435
         tas-26 ta’ Awwissu 2021
         dwar il-ħatra tal-Kmandant tal-Forza tal-Missjoni ta’ Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) u li tħassar id-Deċiżjoni (PESK) 2020/1250 (EUTM RCA/1/2021)
         IL-KUMITAT POLITIKU U TA’ SIGURTÀ,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 38 tiegħu,
         Wara li kkunsidra d-Deċiżjoni tal-Kunsill (PESK) 2016/610 tad-19 ta’ April 2016 dwar Missjoni ta’ Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (1), u b’mod partikolari l-Artikolu 5(1) tagħha,
         Billi:
         
                     (1)
                  
                  
                     Permezz tad-Deċiżjoni (PESK) 2016/610, il-Kunsill awtorizza lill-Kumitat Politiku u ta’ Sigurtà (KPS), f’konformità mal-Artikolu 38 tat-Trattat dwar l-Unjoni Ewropea, biex jieħu d-deċiżjonijiet rilevanti dwar il-kontroll politiku u d-direzzjoni strateġika tal-Missjoni ta’ Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA), inkluż id-deċiżjonijiet dwar il-ħatra ta’ Kmandanti sussegwenti tal-Forza tal-Missjoni tal-UE.
                  
               
                     (2)
                  
                  
                     Fl-1 ta’ Settembru 2020, il-KPS adotta d-Deċiżjoni (PESK) 2020/1250 (2), li taħtar lill-Brigadier Ġeneral Paulo Manuel SIMÕES DAS NEVES DE ABREU bħala l-Kmandant tal-Forza tal-Missjoni tal-UE ta’ EUTM RCA.
                  
               
                     (3)
                  
                  
                     Fis-7 ta’ Lulju 2021, l-awtoritajiet Militari Franċiżi pproponew il-ħatra tal-Brigadier Ġeneral Jacques LANGLADE DE MONTGROS biex jieħu post il-Brigadier Ġeneral Paulo Manuel SIMÕES DAS NEVES DE ABREU bħala l-Kmandant tal-Forza tal-Missjoni tal-UE ta’ EUTM RCA mill-14 ta’ Settembru 2021.
                  
               
                     (4)
                  
                  
                     Fid-19 ta’ Lulju 2021, il-Kumitat Militari tal-UE qabel li jirrakkomanda li l-KPS japprova din il-proposta.
                  
               
                     (5)
                  
                  
                     Jenħtieġ li tittieħed deċiżjoni dwar il-ħatra tal-Brigadier Ġeneral Jacques LANGLADE de MONTGROS. Barra minn hekk, jenħtieġ li titħassar id-Deċiżjoni (PESK) 2020/1250.
                  
               
                     (6)
                  
                  
                     F’konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta’ deċiżjonijiet u azzjonijiet tal-Unjoni li għandhom implikazzjonijiet ta’ difiża,
                  
               ADOTTA DIN ID-DEĊIŻJONI:
         
            Artikolu 1
            Il-Brigadier Ġeneral Jacques LANGLADE de MONTGROS huwa b’dan maħtur bħala l-Kmandant tal-Forza tal-Missjoni ta’ Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) mill-14 ta’ Settembru 2021.
         
         
            Artikolu 2
            Id-Deċiżjoni (PESK) 2020/1250 hija b’dan imħassra mill-14 ta’ Settembru 2021.
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, is-26 ta’ Awwissu 2021.
            
               
                  Għall-Kumitat Politiku u ta' Sigurtà
               
               
                  Il-President
               
               S. FROM-EMMESBERGER
            
         
         
            (1)  ĠU L 104, 20.4.2016, p. 21.
         
            (2)  Id-Deċiżjoni tal-Kumitat Politiku u ta’ Sigurtà (PESK) 2020/1250 tal-1 ta’ Settembru 2020 dwar il-ħatra tal-Kmandant tal-Forza tal-Missjoni ta’ Taħriġ Militari tal-PSDK tal-Unjoni Ewropea fir-Repubblika Ċentru-Afrikana, u li tħassar id-Deċiżjoni (PESK) 2019/1113 (EUTM RCA/2/2020) (ĠU L 290, 4.9.2020, p. 14).